Osroene

- Gweler hefyd Edessa (gwahaniaethu). Roedd Osroene, a adnabyddir yn ogystal dan enw ei phrifddinas, Edessa, yn deyrnas Assyriaidd a fwynhaodd raddfa sylweddol o ymreolaeth a orffennodd mewn annibyniaeth yn y cyfnod 132 CC i OC 244. Cyn hynny roedd yn dalaith yn yr Ymerodraeth Rufeinig. Roedd tiriogaeth y deyrnas a'r dalaith ar ran uchaf dyffryn Afon Ewffrates, a daeth yn faes ymgiprys i bwerau mawr Asia Leiaf, Persia, Syria, a'r Armenia hynafol oherwydd ei lleoliad strategol rhwng Asia Leiaf, y Lefant a Mesopotamia. Daeth yn rhan o ymerodraeth Alecsander Fawr. Ar ôl cwymp Ymerodraeth y Seleuciaid, cafodd ei rhannu rhwng Rhufain a Parthia. Yn y flwyddyn 201, mabwysiadodd Osroene y Gristnogaeth fel crefydd swyddogol, y wladwriaeth gyntaf yn y byd i wneud hynny.